Lim Chong Eu

Tun Dr. Lim Chong Eu (28 Mei 1919 – 24 November 2010) merupakan mantan Presiden MCA, mantan Presiden Parti Demokratik Bersatu (UDP) serta mantan Presiden Gerakan yang pertama selama 9 tahun. Beliau pernah berkhidmat sebagai Ketua Menteri Pulau Pinang selama 21 tahun mulai 19 Mei 1969 sehingga 25 Oktober 1990.

Kehidupan awal 
Dilahirkan di Pulau Pinang, beliau mendapat pendidikan di Penang Free School. Kemudian, pada 1937, beliau mendapat biasiswa King untuk melanjutkan pelajaran di Universiti Edinburgh, Scotland dan mendapat ijazah perubatan dan pembedahan pada 1944.

Pada tahun 1951, beliau dilantik Ahli Lembaga Tempatan Pulau Pinang dan pada tahun 1955, beliau dilantik ahli Majlis Mesyuarat Persekutuan.

Politik 

Pada 1958 ketika perhimpunan agong parti MCA, beliau mencabar Tun Tan Cheng Lock, dan menang dengan majoriti 22 undi.

Selepas kemenangan itu,beliau memanggil Perhimpunan Agung Luar Biasa untuk meminda perlembangaan MCA. Tindakan beliau telah menyebabkan perpecahan dalam parti dan pada masa yang sama, beliau berselisih pendapat dengan Tunku Abdul Rahman.

Krisis tersebut bertambah tegang apabila pada pilihan raya 1959, beliau mendesak 40 kerusi parlimen dan mendesak bahasa cina sebagai bahasa kebangsaan. Ketika pentadbiran beliau, MCA mendapat tekanan dari dalam dan luar parti.

Kemudian pada Disember 1960, beliau meletak jawatan dan meninggalkan MCA untuk Parti Demokratik Bersatu atau United Democratic Party (UDP) pada 1962 dan kemudianya menubuhkan pula Parti Gerakan pada 1968.

Beliau pernah menjadi Ketua Menteri Pulau Pinang dari 1969 hingga 1990.

Persaraan dan akhir hayat 
Selepas bersara, beliau menceburkan diri dalam bidang perniagaan dan menjadi pengerusi pelbagai syarikat gergasi.

Pada akhir bulan Oktober 2010, Lim dikejarkan ke Hospital Pulau Pinang kerana diserang angin ahmar. Beliau menghembuskan nafas terakhir di kediamannya di Hillside, Taman Bungah, pada jam 9 malam, 24 November 2010. Jenazah beliau diletakkan di Dewan Sri Pinang mulai 26 November untuk penghormatan terakhir dari orang ramai, kemudian diberikan upacara pengebumian peringkat negeri dalam bentuk perarakan yang dihadiri 5,000 orang, lalu dikebumikan di Tanah Perkuburan Cina Batu Gantung pada 1.15 petang, 28 November.

Memorial 
Lebuhraya Tun Dr Lim Chong Eu sepanjang 17.84 km yang terdiri daripada Lebuhraya Jelutong dan Lebuhraya Bayan Lepas dinamakan sempena nama beliau pada 7 Disember 2010.

Rujukan

Pautan luar
 Laman Web MCA

Anggota Parti Gerakan Rakyat Malaysia
Bekas anggota Persatuan Cina Malaysia
Ketua Menteri Pulau Pinang
Orang dari Pulau Pinang
Buddha Malaysia
Kematian akibat angin ahmar
Pengasas parti politik di Malaysia
Ahli Dewan Rakyat, Parlimen Malaysia ke-2
Presiden Persatuan Cina Malaysia
Presiden Parti Gerakan Rakyat Malaysia
Ahli Majlis Perundangan Persekutuan Tanah Melayu
Ahli Dewan Rakyat, Parlimen Malaysia ke-3
Ahli Dewan Rakyat, Parlimen Malaysia ke-4
Penerima Seri Setia Mahkota
Pulau Pinang
Doktor perubatan Malaysia